CELEX: 32016R1618
Language: bg
Date: 2016-09-08 00:00:00
Title: Регламент (ЕС) 2016/1618 на Комисията от 8 септември 2016 година за изменение на Регламент (ЕО) № 2003/2003 на Европейския парламент и на Съвета относно торовете, с цел адаптиране на приложения I и IV (Текст от значение за ЕИП)

9.9.2016   
            
            
               BG
            
            
               Официален вестник на Европейския съюз
            
            
               L 242/24
            
         РЕГЛАМЕНТ (ЕС) 2016/1618 НА КОМИСИЯТА
   от 8 септември 2016 година
   за изменение на Регламент (ЕО) № 2003/2003 на Европейския парламент и на Съвета относно торовете, с цел адаптиране на приложения I и IV
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2003/2003 на Европейския парламент и на Съвета от 13 октомври 2003 г. относно торовете (1), и по-специално член 31, параграфи 1 и 3 и член 29, параграф 4 от него,
   като има предвид, че:
   
               (1)
            
            
               бяха подадени заявления съгласно член 31, параграф 2 от Регламент (ЕО) № 2003/2003 за включване на торове в приложение I към посочения регламент.
            
         
               (2)
            
            
               [S,S]-етилендиаминдиянтарната киселина (по-надолу „[S,S]-EDDS“) е органичен хелатен агент за хранителните микроелементи. Хелатът на [S,S]-EDDS с желязо се използва за коригиране на недостига на желязо и за борба с желязната хлороза при декоративни култури и чимове за тревни площи. Той се разгражда бързо, поради което е източник на минимална загриженост по отношение на просмукването от горния слой на почвата към подпочвените води и изцяло се минерализира, като не показва токсичност за бозайниците и за водната среда.
            
         
               (3)
            
            
               Хептаглюконовата киселина (по-надолу „HGA“) е органичен комплексообразуващ агент за торове с хранителни микроелементи. HGA е ефективна, биоразградима и показва добра стабилност в широк обхват от стойности на pH, както и висока разтворимост във вода. HGA е разрешена от дълго време в Испания без да са докладвани никакви поражения върху околната среда или здравето на човека.
            
         
               (4)
            
            
               С посредничеството на органите на Германия и Испания до Комисията бяха подадени заявления от производители на [S,S]-EDDS и HGA за включване на тези вещества в списъка на разрешените органични хелатни и комплексообразуващи агенти в приложение I към Регламент (ЕО)№ 2003/2003 с цел предлагане на [S,S]-EDDS и HGA на земеделските стопани в Съюза. [S,S]-EDDS и HGA, както е посочено в приложение I към настоящия регламент, отговарят на изискванията, предвидени в член 14 от Регламент (ЕО) № 2003/2003. Те трябва следователно да бъдат добавени в списъка на разрешените органични хелатни и комплексообразуващи агенти в приложение I към посочения регламент.
            
         
               (5)
            
            
               Тъй като са налични аналитични методи за определяне на [S,S]-EDDS и HGA, те трябва да се посочат в приложение IV към Регламент (ЕО) № 2003/2003 за целите на улесняването на проверките, които държавите членки извършват съгласно член 29 от посочения регламент. Подзаглавието, описващо методи 11, трябва да отразява факта, че HGA е комплексообразуващ агент.
            
         
               (6)
            
            
               С Регламент (ЕС) № 1257/2014 на Комисията (2) реакционната смес на N-бутилфосфоротиов триамид и N-пропилфосфоротиов триамид бе включена в приложение I към Регламент (ЕО) № 2003/2003. Неотдавна проведени изследвания показаха, че не може да се очаква значима разлика в намаляването на емисиите на амоняк при използване на реакционната смес или на простата смес на двете вещества. Поради това вписването следва да се измени с цел да се даде възможност на производителите на такава смес да изберат един от двата начина на производство.
            
         
               (7)
            
            
               Поради това Регламент (ЕО) № 2003/2003 следва да бъде съответно изменен.
            
         
               (8)
            
            
               За да се гарантира, че аналитичният метод за [S,S]-EDDS, който понастоящем е в процес на валидиране, е публикуван от Европейския комитет по стандартизация, трябва да се предвиди разумен срок преди [S,S]-EDDS да бъде включена в приложение I към Регламент (ЕО) № 2003/2003 и преди за този тип тор да започне да се прилага новият аналитичен метод в приложение IV към същия регламент.
            
         
               (9)
            
            
               Мерките, предвидени в настоящия регламент, са в съответствие със становището на комитета, създаден съгласно член 32 от Регламент (ЕО) № 2003/2003,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменения
   Регламент (ЕО) № 2003/2003 се изменя, както следва:
   
               1.
            
            
               Приложение I се изменя в съответствие с приложение I към настоящия регламент.
            
         
               2.
            
            
               Приложение IV се изменя в съответствие с приложение II към настоящия регламент.
            
         Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   Приложение I, точка 1 и приложение II, точка 2 обаче се прилагат от 1 юли 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 септември 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 304, 21.11.2003 г., стр. 1.
   
      (2)  Регламент (ЕС) № 1257/2014 на Комисията от 24 ноември 2014 г. за изменение на Регламент (ЕО) № 2003/2003 на Европейския парламент и на Съвета относно торовете, с цел адаптиране на приложения I и IV (ОВ L 337, 25.11.2014 г., стр. 53).
   
      ПРИЛОЖЕНИЕ I
      Приложение I към Регламент (ЕО) № 2003/2003 се изменя, както следва:
      
                  1.
               
               
                  В таблицата в раздел Д.3.1 се добавя следното вписване:
                  
                              „12
                           
                           
                              [S,S]-етилендиаминдиянтарна киселина
                           
                           
                              [S, S]-EDDS
                           
                           
                              C10H16O8N2
                              
                           
                           
                              20846-91-7“
                           
                        
            
                  2.
               
               
                  В таблицата в раздел Д.3.2 се добавя следното вписване:
                  
                              „2
                           
                           
                              Хептаглюконова киселина
                           
                           
                              HGA
                           
                           
                              C7H14O8
                              
                           
                           
                              23351-51-1“
                           
                        
            
                  3.
               
               
                  В таблицата в раздел Е.2 вписване 3 се заменя със следното:
                  
                              „3
                           
                           
                              Смес от N-бутилфосфоротиов триамид (NBPT) and N-пропилфосфоротиов триамид (NPPT) (отношение 3:1 (1))
                              Реакционна смес:
                              EC № 700-457-2
                              Смес от NBPT/NPPT:
                              
                                           
                                       
                                       
                                          
                                             NBPT: ELINCS № 435-740-7
                                       
                                    
                                           
                                       
                                       
                                          NPPT: CAS № 916809-14-8
                                       
                                    
                           
                              Минимум: 0,02
                              Максимум: 0,3
                           
                           
                               
                           
                           
                               
                           
                        
            
         (1)  Допустимо отклонение за частта от NPPT: 20 %.“
   
   
      ПРИЛОЖЕНИЕ II
      Приложение IV към Регламент (ЕО) № 2003/2003 се изменя, както следва:
      
                  1.
               
               
                  В раздел Б, в позицията „Методи 11“, подзаглавието „Хелатообразуващи агенти“ се заменя с „Хелатни и комплксообразуващи агенти“
               
            
                  2.
               
               
                  В раздел Б се добавя следният метод 11.9:
                  
                     „Определяне на [S,S]-EDDS
                  
                  
                     EN 13368-3 Част 3: Торове. Определяне на хелатни агенти в торове чрез хроматография: определяне на [S,S]-EDDS чрез хроматография с йонни двойки
                  
                  Този метод за анализ е изпитан чрез кръгово изпитване.“
               
            
                  3.
               
               
                  В раздел Б се добавя следният метод 11.10:
                  
                     „Определяне на HGA
                  
                  
                     EN 16847: Торове. Определяне на комплексообразуващи агенти в торове — идентифициране на хептаглюконова киселина чрез хроматография:
                  
                  Този метод за анализ е изпитан чрез кръгово изпитване.“